CELEX: 62011TN0529
Language: lt
Date: 2011-09-29 00:00:00
Title: Byla T-529/11: 2011 m. rugsėjo 29 d. pareikštas ieškinys byloje Evonik Industries prieš VRDT — Impulso Industrial Alternativo (Impulso creador)

10.12.2011   
            
            
               LT
            
            
               Europos Sąjungos oficialusis leidinys
            
            
               C 362/19
            
         2011 m. rugsėjo 29 d. pareikštas ieškinys byloje Evonik Industries prieš VRDT — Impulso Industrial Alternativo (Impulso creador)
   
   (Byla T-529/11)
   2011/C 362/28
   Kalba, kuria surašytas ieškinys: anglų
   
      Šalys
   
   
      Ieškovė: Evonik Industries AG (Esenas, Vokietija), atstovaujama advokato J. Albrecht
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Impulso Industrial Alternativo, SA (Madridas, Ispanija)
   
      Reikalavimai
   
   
               —
            
            
               Panaikinti 2011 m. birželio 20 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1101/2010-2 ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas „Impulso creador“ įvairioms 35, 36, 37 ir 42 klasių prekėms ir paslaugoms (Bendrijos prekių ženklo paraiškos Nr. 6146187)
   
      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis
   
      Prekių ženklas ar žymuo, kuriuo remiamasi: Ispanijoje registruotas vaizdinis prekių ženklas IMPULSO 35 ir 42 klasių paslaugoms (registracijos Nr. 2633891; vaizdinis Bendrijos prekių ženklas IMPULSO 35 ir42 klasių paslaugoms (registracijos Nr. 4438206)
   
      Protestų skyriaus sprendimas: iš dalies patenkinti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento Nr. 207/2009 8 straipsnio 1 dalies b punkto pažeidimas, nes Apeliacinė taryba neteisingai įvertino prekių ženklų, dėl kurių kilo ginčas, sukeliamą skirtingą bendrą įspūdį.